# Brassband

### Fra Wikipedia, den frie encyklopædi

Du har nye beskeder (forskel fra næstsidste redigering).

Brassband er en flok musikere der primært spiller på messingblæsere. Konceptet opstod under industrialiseringen i England, hvor arbejderklassen begyndte at få mere fritid. Derfor arrangerede industrivirksomhederne bands der kunne holde arbejderne fra, groft sagt, vold og druk. Oprindelsen ses stadig tydeligt, idet mange engelske bands stadig har navn efter f.eks. kulminer eller stålværker.

Inden for brass band kulturen er der en stærk konkurrence-tradition. I Danmark afholdes der forskellige konkurrencer af forskellig art. Bl.a. et årligt Danmarks-mesterskab hvor vinderen går videre til deltagelse i Europa-mesterskaberne.

Der spilles en bred vifte af genrer i brass bands, alt lige fra nyere pop-numre, omskrevne klassiske værker, originale brass band kompositioner til swing og jazz.

Instrumenterne er:

- Eb-Cornet (eller sopran kornet), Brassbandets øverste stemme, besat af typisk én. spiller som regel overstemmer til cornet-gruppen.

- Cornet, Som regel den melodiførende gruppe, ideelt set er der 9 af dem 10 med Eb cornetten, men det er oftest set at der er flere. Cornetten minder meget om trompeten men med en blødere klang.

- Flygelhorn, Med en lidt rundere klang end overstående, er det oplagt med bløde soloer til denne stemme. Besat af en enkelt.

- Horn (også kaldet for althorn, eller tenorhorn internationalt) Horngruppen som dækker det midterste af band lyden, sammen med baritonerne er de med til at skabe den særlige brass band lyd. Hornene er ofte hensat til at spille efterslag i marcher. der er 3 hornstemmer som hver bliver dækket af en enkelt spillemand

- Baritone Stemmer lidt dybere end althornene og har en blødere klang. Baritonerne er brassbandets askepot. oftest overset, men dybt uundværdlig, først nu er repertoiret for solo bariton ved at blive udforsket. Der hører 2 baritoner til et Brass band

- Trombone (trækbasun) i brass bandet er der 3 forskellige trombone stemmer der hver bliver spillet af en enkelt spillemand. det hænder dog at der er flere med. Tromboner har den unikke egenskab at kunne lave rigtig glissandoer.

- EuphoniumBrass bandets "cello" det er et solo instrument med mange forskellige opgaver.

Euphoniets lyd er mere "fed" end en baritone. 2 Euphonier skal der til for at dække de mange opgaver.

- Eb-Tuba de 2 Eb tuba der hører til et Brass band, skal dække over den lidt mere melodiske del af tubalyden. men de arbejder gerne sammen med Bb tubaerne for at lave en bas lyd der kan "vække de døde".

- Bb-Tuba Orkesterets dybest klingende instrument, fundamentet i det "hus" der er et brassband Bb tubaen har oftest de helt elementære baslyde, det siges ofte at Bb tuba skal man ikke høre, de skal mærkes!

Instrumenter der stemmer i Eb: Eb-cornet, Althorn, Eb-tuba

Instrumenter der stemmer i Bb: Cornet, Flygelhorn, Bariton, Euphonium, Trombone og Bb-tuba.

Percussioninstrumenter medvirker som regel også til opbygningen af et brassband, og alt efter bandets størrelse og kunnen, kan der være mange forskellige percussioninstrumenter med. Et typisk brassband har 3-4 perccusionister i, der hver har en eller flere instrumenter at skulle udfylde. Hvis Brassbandet spiller overvejende klassisk musik (et band som Black Dyke Brass Band fra England) vil der sandsynligvis indgå flere koncertpercussioninstruments som det populært hedder. Disse "klassiske" percussioninstrumenter er ting som; Klokkespil, bækkener, stortromme (bassdrum), pauker, osv.

Det at lære sig at spille på et mæssingblæserinstrument kommer som regel med at man deltager i brassband sammenhæng. Her hjemme er brassband kulturen stigende og der er op til flere bands der spiller på meget højt niveau. Bands som Silkeborg Blæserne, Lyngby-Taarbæk Brass Band, Nordvestjysk Brass Band, osv. At dygtiggøre sig på et messingblæserinstrument tager den tid det tager, men hvis man deltager i brass bands imens gør det som regel tingene lettere.

Med et Brass Band følger som regel en dirigent, der holder takten, som i et symfonisk orkester.

Hentet fra "http://da.wikipedia.org../../../b/r/a/Brassband.html"

Kategori: Musikgrupper

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg